Konkreetsete artiklite tulemuste põhjal võib tõesti järeldada, et keel mõjutab ainult paremas nägemisväljas oleva informatsiooni töötlemist. Kui võrrelda tingimust, kus katseisik peab leidma sinise eesmärkobjekti siniste seast, tingimusega,  kus ta peab leidma rohelise siniste seast (kusjuures eesmärkobjekti ja distraktorite värvi vahe on mõlemal juhul sama suur - nende tingimuste ainus vahe on keeleline kategooria), siis vasakus nägemisväljas pole nendel tingimustel mingisugust vahet, paremas aga on. Ja seda mitte ainult ühes katses, vaid neljas. Lisaks sellele viisid autorid katse läbi patsiendiga, kelle corpus callosum epilepsia ravimise eesmärgil läbi lõigatud oli. Tulemused olid samad: efekt paremas, aga mitte vasakus nägemisväljas.